MESYUARAT PERTAMA DARI MUSIM PERMESYUARATAN KE-20 MAJLIS MESYUARAT NEGARA BAGI TAHUN 1445H/2024M MUKADIMAH YANG BERHORMAT PEHIN DATU LAILARAJA MEJAR JENERAL (BERSARA) DATO PADUK SERI HAJI AWANG HALBI BIN HAJI YUSSOF MENTERI DI JABATAN PERDANA MENTERI DAN MENTERI PERTAHANAN II BAGI KEMENTERIAN PERTAHANAN Bandar Seri Begawan 21 Syaaban 1445 / 02 Mac 2024
Pertahanan Berkesan Bersama Menuju Kejayaan Wawasan 2035 ﻪﺗ ﺎﻜﺮﺒﻮ ﻪﻠﻠﺍ ﺔﻤﺤﺮﻮ ﻢﻜﻴﻟﻋ ﻡﻼﺳﻠﺍ dan Salam Sejahtera نْيّﻠَﺳ ْر مْﻟﺍ َو ﻡيحرﻟﺍ ىَﻠَﻋ ّﻪّب ْحَص َو ﻡﺳب الله نمحرﻟﺍ ﻡَﻠَﺳ َو ّﻪّﻟآ ّف َرْشَأ ّءﺎَيّبْنَلأْﺍ ةَﻼَصﻟﺍو ىَﻠَﻋ َو ، َنْيّعَم ْجَأ دَمَح م َنْي ّمَﻟﺎَعْﻟﺍ يَﺳ ﺎَنّدّ ب َر ّ ّلِل ّ َ د ْمَحْﻟَﺍ Yang Berhormat Yang Di-Pertua Pengerusi dan Ahli-Ahli Yang Berhormat yang dirahmati Allah Subhanahu Wa Ta'ala yang peramba/ kaola/ saya hormati sekalian, 1. Alhamdulillah, peramba/ kaola/ saya memanjatkan rasa syukur ke hadrat Allah Subhanahu Wa Ta'ala kerana dengan izin, limpah rahmat dan inayahNya kita diberikan nikmat afiah dan rezeki berpeluang untuk sama- sama hadir dan berkumpul di Dewan Mulia ini bagi Mesyuarat Pertama bagi Musim Permesyuaratan Ke-20 Majlis Mesyuarat Negara (MMN) dalam suasana negara terus menikmati keamanan, kemakmuran, keharmonian dan kedamaian. 1 drp 15
Pertahanan Berkesan Bersama Menuju Kejayaan Wawasan 2035 2. Di kesempatan ini, peramba/kaola/saya mewakili seluruh lapisan kepimpinan dan warga Kementerian Pertahanan menyembahkan setinggi- tinggi menjunjung kasih Kehadapan Majlis Kebawah Duli Yang Maha Mulia Paduka Seri Baginda Sultan Haji Hassanal Bolkiah Mu'izzadin Waddaulah ibni Al-Marhum Sultan Haji Omar 'Ali Saifuddien Sa'adul Khairi Waddien, Sultan dan Yang Di-Pertuan Negara Brunei Darussalam, di atas limpah kurnia Baginda memperkenankan memperuntukan berjumlah Tujuh Ratus Sembilan Puluh Enam Juta, Tiga Ratus Empat Ribu, dan Tujuh Ratus Lapan Puluh Lima Ringgit Brunei (B$796,304,785.00) kepada Kementerian Pertahanan dan Jabatan/ Jabatanarah dibawahnya bagi Tahun Kewangan 2024/2025. Peruntukan yang telah diamanahkan ini sesungguhnya sangat dihargai dan Insha Allah, dalam usaha gigih menyahut seruan titah Kebawah Duli Yang Maha Mulia Paduka Seri Baginda Sultan Haji Hassanal Bolkiah Mu'izzaddin Waddaulah, Sultan dan Yang Di-Pertuan Negara Brunei Darussalam untuk mendokong perbelanjaan berhemah dan amalan berjimat cermat dan menepati tema belanjawan "Bersatu Membina Masa Depan Yang Lebih Makmur" ke dalam perancangan Kementerian Pertahanan bagi Tahun Kewangan ini akan terus bertumpu kepada usaha-usaha merelialisasikan pengurusan pertahanan yang cekap, bermutu dan berdasarkan keutamaan Kementerian Pertahanan dalam memastikan keselamatan dan kedaulatan negara sentiasa terpelihara. 3. Peramba/Kaola/Saya berbesar hati diatas peluang untuk menyampaikan mukadimah Kementerian Pertahanan tahun ini, yang merupakan tahun bersejarah buat Negara Brunei Darussalam memperingati detik 40 tahun kemerdekaannya. Alhamdulillah kita telah meraikan beberapa hari yang lalu Sambutan Hari Kebangsaan ke-40 dengan tema "Bersatu Mencapai Cita Negara" dengan jayanya yang penuh makna serta pelbagai 2 drp 15
Pertahanan Berkesan Bersama Menuju Kejayaan Wawasan 2035 citra warna. Dalam keriangan tersebut ia mengingatkan kita betapa pentingnya kedaulatan negara dan nilai keamanan sentiasa terjaga kepada seluruh pelusuk rakyat dan penduduk negara, kerana tanpanya, kita tidak akan dapat meneruskan usaha pembangunan dan perkembangan negara di samping mengecapi kesejahteraan, kemakmuran, kedamaian dan kemajuan yang kita nikmati hari ini. 4. Tahun 2024 juga amat bermakna kerana ia menandakan genap empat (04) dekad penubuhan secara rasmi Kementerian Pertahanan yang menjadi salah satu mercu tanda kemajuan dalam urustadbir kerajaan, khususnya dalam hal ehwal keamanan dan keselamatan. Kewujudan Kementerian ini merupakan satu langkah pemodenan Negara Brunei Darussalam dalam memaparkan imej serta kedudukan negara yang merdeka lagi berdaulat yang mampu menggalas tanggungajawab memelihara keamanan dan keselamatan serta menegakkan pertahanan tanpa sebarang campur tangan mana-mana pihak luar. 5. Detik empat (04) dekad penubuhan Kementerian Pertahanan ini juga mengingatkan bahawa organisasi pertahanan negara kini telah mencapai hayat yang cukup dewasa. Melangkaui kematangan usia ini, Kementerian Pertahanan berazam untuk mengekalkan amalan terbaik (best practices), memiliki sifat keterbukaan kepada perubahan yang positif (openness to positive change) dan mensasarkan kegiatan yang menjurus ke arah pembaikan, peningkatan dan pembaharuan (improvement, development and renewal) dalam aspek-aspek yang dinilai penting dan menjadi keutamaan (important and of priority). 3 drp 15
Pertahanan Berkesan Bersama Menuju Kejayaan Wawasan 2035 6. Dengan itu, Kementerian Pertahanan akan sentiasa membuat penilaian berterusan dalam bidang ketenteraan dan pertahanan mengambilkira pelbagai faktor termasuklah pemilihan teknologi, penggunaan sumber tenaga manusia yang berkemahiran, kos pembiayaan serta impaknya dari segi pulangan pelaburan (return of investment) yang ketara, akan dititikberatkan dan diberi keutamaan sewajarnya. Ini lazimnya akan dikongsikan melalui pernerbitan Kertas Putih Pertahanan (Defence White Paper) Yang Berhormat Pengerusi, dan Ahli-Ahli Yang Berhormat yang dihormati, 7. Dalam sesi-sesi Musim Permesyuaratan, Majlis Mesyuarat Negara (MMN) yang lalu, peramba/kaola/saya telah mengutarakan keutamaan- keutamaan Kementerian yang menjadi asas bagi peruntukan yang telah disediakan, dengan mengambil kira kedudukan Kementerian Pertahanan dan keadaan persekitaran yang termasuk perkembangan ekonomi negara, pergolakan geostrategic semasa, suasana dan perkembangan keselamatan serantau dan global. Cabaran dan ancaman keselamatan masa kini yang semakin rumit dan di luar dugaan seperti kemelut geopolitik yang tidak menentu, ancaman terhadap kesihatan awam (threats to public health), perkembangan ekonomi pasca wabak COVID-19, perubahan iklim, dan perkembangan teknologi yang pesat, menghendaki strategi pertahanan yang telus dan kukuh yang bertujuan untuk memastikan kepentingan negara terus terjaga dan kesejahteraan rakyat sentiasa dikecapi. 4 drp 15
Pertahanan Berkesan Bersama Menuju Kejayaan Wawasan 2035 8. Mengambilkira suasana sekeliling (dan dengan kesedaran tentang sejarah negara kita yang tercinta) ini, Kementerian Pertahanan akan kekal mendokong misi utamanya, iaitu 'Mempertahankan Kedaulatan Negara dan Integriti Wilayah' dan 'Menegakkan Perlembagaan dan Falsafah Melayu Islam Beraja'. Dengannya juga, ia akan merealisasikan visi Kementerian kearah menubuhkan 'Sebuah Angkatan Bersenjata yang Berwibawa dan Rakan Yang Dipercayai' ataupun "A Formidable Armed Forces and A Reliable Partner". 9. Kertas Putih Pertahanan Kemaskini yang dilancarkan pada tahun 2021 dengan tema "Defending the Nation's Sovereignty: A Secure and Resilient Future", akan juga terus menjadi blueprint dan panduan Kementerian Pertahanan dalam usaha menggandakan kapasiti dan ketumbukan Angkatan Bersenjata Diraja Brunei, sama ada dalam bentuk aset mahupun kualiti anggota disemua lapisan peringkat awam dan tentera. 10. Ke arah ini, seperti yang telah peramba/kaola/saya jelaskan pada sesi- sesi sebelumnya, strategi pertahanan Negara Brunei Darussalam kekal bertunjangkan tiga (03) teras utama yang tetap relevan dan saling melengkapi, iaitu: a. Cegah Rintang dan Tindakbalas (Deterrence and Response); b. Diplomasi Pertahanan (Defence Diplomacy) ; dan c. Pertahanan Holistik (Holsitic Defence). 5 drp 15
Pertahanan Berkesan Bersama Menuju Kejayaan Wawasan 2035 Yang Berhormat Pengerusi dan Ahli-Ahli Yang Berhormat yang peramba/kaola/saya hormati, [CEGAH RINTANG DAN TINDAKBALAS] 11. Pada dasarnya, cegah rintang (deterrence) yang utuh merupakan asas pertahanan bagi menangkis anasir-anasir yang cuba mengkompromi keselamatan negara. Justeru, usaha-usaha untuk mengukuhkan keupayaan secara berterusan melalui perolehan, pemeliharaan dan penaiktarafan aset adalah antara kunci kejayaannya. Kementerian Pertahanan dan Angkatan Bersenjata Diraja Brunei giat menjalankan usaha meningkatkan keupayaan Perisikan, Pengawasan, Perolehan Sasaran dan Peninjauan yakni (ISTAR - Intelligence, Surveillance, Target Acquisition and Reconnaissance), dimana satu sistem baharu akan digunapakai dalam jangka masa terdekat, manakala sistem Pesawat Tanpa Pemandu (UAS - Unmanned Aerial System) telah pun beroperasi sejak dilancarkan pada Mei 2022. Selain itu, peningkatan keupayaan pertahanan maritim juga turut diutamakan dengan penauliahan baru-baru ini dua (2) buah kapal peronda Tentera Laut Diraja Brunei iaitu, KDB AS SIDDIQ dan KDB AL FARUQ. Perhatian juga ditumpukan kepada keupayaan pengawasan dan pengesanan ancaman di bawah permukaan air (underwater) bagi memastikan tindakbalas berkesan dalam menjaga keutuhan wilayah Negara Brunei Darussalam. 12. Pada bulan Januari 2024 yang baru lalu, Kementerian Pertahanan telah melakar sejarah dengan ketibaan dua (2) buah pesawat angkut C295MW Tentera Udara Diraja Brunei dan Insha Allah dua (2) buah lagi akan diterima di dalam jangka waktu terdekat, bagi menggantikan pesawat angkut CN235 6 drp 15
Pertahanan Berkesan Bersama Menuju Kejayaan Wawasan 2035 yang telah pun beroperasi hampir tiga (03) dekad bersama Tentera Udara Diraja Brunei yang telah mencecah tempoh untuk ditamatkan perkhidmatan. Pesawat-pesawat angkut terbaru ini berkeupayaan melakukan pelbagai peranan dan misi (multi-role dan multi-mission) menurut keperluan pada satu-satu masa. Setentunya, penggunaan aset-aset baharu ini nanti adalah antara kaedah mempamerkan Postur Pertahanan Negara dan dalam memperkasa usaha diplomasi pertahanan dengan rakan serantau dan antarabangsa. 13. Kementerian Pertahanan akan dari masa ke semasa akan menyemak dan membuat penelitian yang mendalam untuk meneguhkan daya tahan dan keampuhan, berpandukan perancangan gagasan FORCE 2035 serta Force Structure Review, dan bagi mengesahkan hala tuju yang selaras dengan konteks persekitaran operasi kontemporari yakni (contemporary operations environment) serta sejajar dengan Postur Pertahanan yakni (defence posture) Angkatan Bersenjata Diraja Brunei. Usaha ini mustahak bagi memastikan tahap ketumbukan Angkatan Bersenjata Diraja Brunei akan sentiasa menepati keperluan menangani cabaran dan kehendak -kehendak semasa. Kearah ini, satu jawatankuasa bertindak iaitu Defence Capability Committee dipertanggungjawabkan untuk meneliti, merancang dan mengelola secara teliti akan kebolehsuaian prasarana demi menjamin apa jua aset yang dipertimbangkan adalah berdasarkan keperluan yang berunsur jangka panjang (long term), melalui perolehan komprehensif yang telus, teliti dan sistematik. 7 drp 15
Pertahanan Berkesan Bersama Menuju Kejayaan Wawasan 2035 14. Dalam pada itu, isu menangani peralatan tentera yang telah lapok dan memasuki jangka penghapusan berbanding kepentingan memastikan tahap battle-worthiness yang optimum di era kontemporari ini, tidak dinafikan akan sentiasa menjadi pertimbangan kritikal buat Kementerian Pertahanan. Justeru itu Angkatan Bersenjata Diraja Brunei telah mengambil langkah penggantian (replacement), penaiktarafan (upgrading) dan program memanjangkan jangka hayat (life extension programme) bagi sistem keupayaan dan juga infrastruktur mengikut keutamaan secara berperingkat, sebelum beralih kepada perolehan yang baharu di masa akan datang. 15. Kementerian Pertahanan berbesar hati dengan kepimpinan berdaulat lagi bijaksana Kebawah Duli Yang Maha Mulia Paduka Seri Baginda Sultan dan Yang Di-Pertuan Negara Brunei Darussalam dan perhatian penuh yang ditumpukan oleh Kerajaan Baginda terhadap pertahanan melalui beberapa projek pembangunan keupayaan dan infrastrukur pertahanan di bawah Rancangan Kemajuan Negara (RKN) ke-12. Projek-projek ini akan diungkayahkan secara berfasa selaras dengan perkembangan Angkatan Bersenjata Diraja Brunei. Bagi memastikan platform-platform berkenaan terus dapat digunakan dalam jangka masa panjang, pemeliharaan berterusan adalah keperluan yang mesti diambil kira dalam peruntukan kewangan Kementerian di masa akan datang. 8 drp 15
Pertahanan Berkesan Bersama Menuju Kejayaan Wawasan 2035 Yang Berhormat Pengerusi dan Ahli-Ahli Yang Berhormat yang peramba/kaola/saya hormati, [DIPLOMASI PERTAHANAN] 16. Dalam bidang Diplomasi Pertahanan, Kementerian Pertahanan akan secara berterusan untuk mendokong dasar luar Negara Brunei Darussalam untuk menjalin hubungan baik dengan semua negara sahabat, melalui kerjasama dua hala dan pelbagai hala, dan atas dasar saling menghormati (mutual respect) dan hidup bersama secara aman (peaceful co-existence). Dalam konteks ini, Diplomasi Pertahanan akan tetap menjadi tunjang utama dan sandaran buat Kementerian Pertahanan dalam mengimbangi arus perubahan serantau dan global yang pesat. Peranan diplomasi pertahanan juga akan diberi nilai tinggi selaku landasan yang memupuk persefahaman di kalangan negara, dan yang menyumbang kearah menggalakkan kemakmuran dan kestabilan rantau dan global. 17. Kearah merealisasi sasaran tersebut, dan sempena mengambil sukut baik detik bersejarah Negara Brunei Darussalam menyambut empat (04) dekad menjalin hubungan diplomatik dengan negara-negara sahabat, langkah mempelbagaikan dan memperkembangkan bidang kerjasama pertahanan baik dari segi kuantiti mahupun kualiti adalah salah satu pendekatan utama. Kementerian Pertahanan akan mempertimbangkan penglibatan dan interaksi di luar rantau yang tidak terhad kepada memberikan pendedahan dan kesedaran (exposure and awareness), bahkan juga memperhitung kepentingan Negara Brunei Darussalam secara menyeluruh. 9 drp 15
Pertahanan Berkesan Bersama Menuju Kejayaan Wawasan 2035 18. Justeru itu, dan selaras juga dengan visi Kementerian, Angkatan Bersenjata Diraja Brunei sentiasa siap sedia melaksanakan apa jua misi-misi yang diarahkan yang menyumbang kepada keselamatan dan kepentingan bersama, sama ada di peringkat serantau mahupun antarabangsa. Alhamdulillah, kita berbangga dengan penglibatan Angkatan Bersenjata Diraja Brunei setakat ini telah mengharumkan dan membawa nama negara ke mata dunia melalui penyertaan-penyertaan konsisten di misi-misi pengamanan dan misi bantuan kemanusiaan dan bencana, khasnya Misi Pengaman Pertubuhan Bangsa-Bangsa Bersatu di Lebanon (United Nations Interim Force in Lebanon - UNIFIL) di bawah kelolaan Malaysian Battalion (MALBATT) sejak tahun 2008, dan terus giat juga menyertai Independent Decommissioning Body Verification, Monitoring and Assistance Team (IDB VMAT) di Republik Filipina, sebagai kesinambungan kepada keterlibatan dalam Pasukan Pemantau Antarabangsa (International Monitoring Team - IMT) dari tahun 2004 hingga 2022 yang telah berjaya mengujudkan keamanan di kepulauan Mindanao, Republik Filipina. 19. Selain itu, Angkatan Bersenjata Diraja Brunei juga menempatkan pegawai-pegawai di pusat-pusat gerakan/operasi yang berpangkalan di Republik Singapura seperti Information Fusion Centre (IFC), Counter- Terrorism Information Facilities (CTIF) dan Changi Regional HADR Coordination Centre (RHCC), dalam usaha untuk sama-sama menyumbang kepada keselamatan serantau dan antarabangsa. Kesemua ini melambangkan komitmen jitu negara terhadap aspirasi keamanan dan kemakmuran sejagat, dan secara tidak langsung mempamerkan Angkatan Bersenjata Diraja Brunei sebagai sebuah angkatan tentera yang professional, cekap, dan menegaskan imej pertahanan yang berwibawa dan kredibel. 10 drp 15
Pertahanan Berkesan Bersama Menuju Kejayaan Wawasan 2035 Penempatan-penempatan ini tidak syak memerlukan pembiayaan agak tinggi namun pulangan intangible secara kolektif adalah jauh lebih bernilai, terutamanya buat Negara Brunei Darussalam yang kita cintai. 20. Salah satu penanda aras ketara akan keberkesanan diplomasi pertahanan ialah adanya reciprocal gesture yang positif dari negara-negara sahabat, khususnya melalui penyertaan dalam kursus-kursus dan latihan yang ditawarkan di pelbagai peringkat di beberapa tahun kebelakangan, baik yang diungkayahkan oleh Akademi Pertahanan Angkatan Bersenjata Diraja Brunei, Institut Latihan Angkatan Bersenjata Diraja Brunei dan sekolah-sekolah latihan Angkatan-Angkatan Tentera serta Institut Pengajian Pertahanan dan Strategik Sultan Haji Hassanal Bolkiah, Kementerian Pertahanan. Langkah ini insha Allah akan diteruskan dan dipertingkatkan dari masa ke semasa, dan dihasrat akan menjadi pemangkin kepada langkah-langkah diplomasi pertahanan yang lebih ampuh dan berkesan. Dalam masa yang sama, usaha ini juga diharap akan menjadi pendorong bagi Kementerian untuk terus memastikan tahap infrastruktur latihan berkualiti yang akan memacu suasana serta persekitaran pembelajaran, latihan dan kursus yang lebih kondusif. 21. Perlu juga diketengahkan sokongan negara-negara sahabat di rantau ASEAN khususnya, dan juga antarabangsa, di hari-hari Sambutan Ulang Tahun Angkatan Bersenjata Diraja Brunei adalah sangat memberangsangkan dan mencerminkan hubungan erat di antara Angkatan Bersenjata Diraja Brunei dengan negara-negara yang menjalin hubungan kerjasama pertahanan melalui pemeteraian Memorandum Persefahaman di bidang pertahanan dan ketenteraan. 11 drp 15
Pertahanan Berkesan Bersama Menuju Kejayaan Wawasan 2035 Yang Berhormat Pengerusi dan Ahli-Ahli Yang Berhormat yang peramba/kaola/saya hormati, [PERTAHANAN HOLISTIK] 22. Kepentingan institusi pertahanan sebagai salah satu tonggak keselamatan negara, sememangnya tidak dapat dinafikan dan diragukan lagi. Usaha memperkukuh dan memantapkan organisasi adalah penting dan krusial di mana beberapa inisiatif dalaman telah dijalankan termasuk memberigakan kesedaran sekuriti selaku asas atau akar umbi institusi pertahanan, dan memupuk budaya security awareness culture di semua lapisan warga Kementerian Pertahanan, awam dan tentera. Beberapa projek penaiktarafan sekuriti di seluruh Kementerian dan perkhemahanan ABDB giat dijalankan pada tahun ini, termasuk implementasi kad pintar radio- frequency identification (RFID smart card) bagi menggantikan kad kakitangan/anggota awam yang sedia ada, serta pemasangan sistem kamera litar tutup terbaharu (closed circuit television cameras CCTV) dan pengawalan akses (access control) ke arah mengukuhkan keselamatan perimeter prasarana di bawah bidangkuasa Kementerian, sekuriti maklumat dan aset. 23. Sayugia diingatkan, meskipun teknologi moden penggerak jentera pembangunan negara, mana-mana organisasi tetap memerlukan tenaga manusia yang cekap dan bermutu tinggi. Dalam sama-sama merealisasikan Wawasan 2035, Kementerian Pertahanan mengambil berat dan menekankan kepentingan kesejahteraan warga yang berkhidmat di dalamnya, sama ada dalam bentuk memenuhi keperluan yang dinilai biasa atau basic seperti 12 drp 15
Pertahanan Berkesan Bersama Menuju Kejayaan Wawasan 2035 perumahan, mahupun kepuasan dalam pekerjaan (work satisfaction) dalam perkembangan kerjaya melalui kursus, latihan dan pendedahan kerja yang progresif, dan juga rancangan penggantian (succession planning) yang lebih terarah dan berkesan berdasarkan kepada merit. Langkah-langkah ini bertujuan memastikan keperluan tenaga kerja dan kelicinan urustadbir bagi perkhidmatan awam mahupun tentera tidak terjejas dalam semua peringkat kepimpinan dan peringkat bawahan yang di pimpin. Secara tidak langsung, ini menjamin tersedianya generasi pelapis Kementerian Pertahanan yang akan memperkasakan lagi Kementerian ini, bukan sahaja setakat berpengetahuan (knowledgable), berkelayakan (qualified), bersesuaian (compatible) malah berkompetensi (competent) bagi jawatan yang diamanahkan nanti. 24. Selain itu, Angkatan Bersenjata Diraja Brunei juga terus memastikan keupayaan dan kapasiti yang sedia ada mampu menampung keperluan untuk melatih jumlah anggota yang memasuki perkhidmatan tentera, ke arah menjamin mutu anggota yang mantap dan selaras dengan perkembangan Angkatan Bersenjata Diraja Brunei, serta bagi menghasilkan tenaga kerja yang berkemahiran. Di samping itu juga, perancangan Angkatan Bersenjata Diraja Brunei melalui Akademi Pertahanan telah menubuhkan Faculty of Military Studies dengan kolaborasi bersama Universiti Brunei Darussalam yang akan menerapkan konsep 'pembelajaran sepanjang hayat' atau Lifelong Learning dalam pendidikan professional ketenteraan (Professional Military Education). Langkah ini secara tidak langsung mendokong aspirasi kebangsaan untuk menjana rakyat yang berpendidikan, berkemahiran tinggi dan berjaya, selain memperkasa usaha Diplomasi Pertahanan melalui penyertaan pegawai-pegawai tentera dari 13 drp 15
Pertahanan Berkesan Bersama Menuju Kejayaan Wawasan 2035 negara-negara sahabat. 25. Selaras dengan konsep Pertahanan Holistik, Kementerian ini terus mempraktikkan pendekatan Satu Kementerian (Whole of Ministry) melalui sinergi tentera dan awam dengan senentiasa mengemaskini dasar dan proses ke arah melicinkan perlaksanaan tugas dan inisiatif di dalam dan luar Kementerian. Langkah ini memupuk semangat perpaduan kalangan warga awam dan tentera, menanam amalan sifat tidak camah mata dalam memantapkan pengurusan pertahanan secara amnya. Sinergi sebegini juga membolehkan Kementerian untuk sentiasa siapsiaga untuk berganding bahu dengan agensi-agensi kerajaan mahupun bukan kerajaan, kearah mendukung pendekatan senegara, 'Whole-of-Nation', bagi mencapai gagasan negara iaitu Wawasan 2035. 14 drp 15
Pertahanan Berkesan Bersama Menuju Kejayaan Wawasan 2035 Yang Berhormat Pengerusi dan Ahli-Ahli Yang Berhormat yang peramba/kaola/saya hormati, 26. Sekian, itulah saja mukadimah daripada Kementerian Pertahanan bagi peruntukan yang diperuntukan kepada Kementerian dalam Tahun Kewangan 2024/2025. Insha Allah, berpegang teguh kepada Nilai-Nilai Teras dan penghayatan kukuh kepada falsafah Melayu, Islam, Beraja berbekalkan dengan iman serta penuh tawakal Kementerian ini akan menanai amanah pada menjaga kedaulatan Raja, Agama dan Negara dengan penuh iltizam dan dedikasi dan niat murni untuk menerajui "Pertahanan Berkesan Bersama Menuju Kejayaan Wawasan 2035". Terima kasih Yang Berhormat Pengerusi peramba/kaola/saya sudahi dengan, ُُهتُ َكََرَبَوُُهاللُُُةَ ُكميَلَعُُُم َلَ َّسلاُةَيا َدههملاَوُقيهفوَّتلاُُهلل هبِ َو محْ َرَوُُم [Tempoh ucapan: 22 minit] 15 drp 15